Volodymyr Zelensky forseti Úkraínu er ekki í vafa um að Rússar beri ábyrgð á árásinni á fangelsi í Olenivika í gær sem varð rúmlega fimmtíu stríðsföngum að bana. Hann segir að tryggja verði líf þeirra Úkraínumanna sem Rússar hafi tekið til fanga.
Rússar vörpuðu í gær allri ábyrgð á Úkraínumenn og segja að í rústunum hafi fundist leyfar af Himar-eldflaugum sem úkraínski herinn fékk nýlega frá Bandaríkjunum. Yfirmaður úkraínska hersins neitar þessu. Herinn hafi hlerað símtöl árásarliðsins þar sem hernámsliðið staðfestir að rússneskum hermönnum sé um að kenna. Talsmaður Úkraínuforseta segir að skömmu fyrir árásina hafi stríðsfangarnir verið flutti í bragga við Olenivika fangelsið. Hann segir að Rússar hafi komið fyrir sprengjum í bragganum því sjónarvottar urðu ekki varir við neinar eldflaugaárásir. Eftir að Rússar náðu yfirráðum í Azovstal stálverksmiðjunni í Mariupol í maí voru hundruð hermanna teknir til fanga og ýmist fluttir til Rússlands eða svæða í Úkraínu sem eru á valdi þeirra. Einhverjum hefur verið sleppt í fangaskiptum en aðstandendur margra vita ekkert um afdrif sinna nánustu, hvort þeir eru lífs eða liðnir. Mannúðarsamtök hafa áhyggjur af meðferð fanga og stöðu þeirra. Samkvæmt Genfarsáttmálanum eru réttindi fanga tryggð og ekki má beita þá refsingum né taka af lífi án dóms og laga. Volodymyr Zelensky forseti Úkraínu er ekki í vafa um ábyrgð Rússa og segir að tryggja verði líf þeirra Úkraínumanna sem Rússar hafi tekið til fanga.
Á úkraínsku: Today I received information about the attack by the occupiers on Olenivka, in the Donetsk region.
It is a deliberate Russian war crime, a deliberate mass murder of Ukrainian prisoners of war. More than 50 dead.
Mannúðarsamtök hafa áhyggjur af meðferð úkraínskra fanga og stöðu þeirra. Rúmlega fimmtíu stríðsfangar létust í árás í gær. Volodymyr Zelensky forseti Úkraínu segir atvikið enn eitt dæmið um stríðsglæpi Rússa